**На основу чл.8.-12. и чл.17. Одлуке о постављању мањих монтажних објеката на јавним површинама на територији Града Ниша (''Сл.лист Града Ниша'', бр.3/2008 – пречишћен текст), Одлуке о изменама и допунама одлуке о постављању мањих монтажних објеката на јавним површинама на територији Града Ниша (''Сл.лист Града Ниша'', бр.57/2014, 98/2015 и 155/2016) а у складу са Планом локација за киоске на јавним површинама Града Ниша (''Сл.лист Града Ниша'', бр.44/2015), Правилника о критеријумима за утврђивање висине накнаде за коришћење локације за постављање киоска на јавним површинама на територији Града Ниша (''Сл.лист Града Ниша'', 6/2016) и Решења о утврђивању почетног износа накнаде за локацију за постављање киоска на јавним површинама на територији Града Ниша (''Сл.лист Града Ниша'', бр.7/2016), Председник Градске општине Пантелеј на основу Решења о расписивању Огласа за давање у закуп локација за постављање киоска бр. 373/19-02 од 11.07.2019.године, расписује**

**О Г Л А С**

**I**

**О спровођењу првог круга јавног надметања за давање локација у закуп за постављање киоска на јавним површинама на територији Градске општине Пантелеј**

**I Дају се локације у закуп за постављање киоска на јавним површинама на територији Градске општине Пантелеј по поступку јавног надметања и то:**

|  |  |  |  |  |  |  |
| --- | --- | --- | --- | --- | --- | --- |
|  | ЛОКАЦИЈА | Број објекта |  КП |  КО | Тип | Зона |
| 1. | На углу ул.Косовке Девојке и Пантелејске | 121 | 2109/2 | Пантелеј | К1 | I |
|  2. | Ул.Косовке Девојке (испред МЗ) | 122 | 1695/2 | Пантелеј | К1 | II |
| 3. | Књажевачка (испред пословно-трговинског објекта-пијаца Дурлан) | 308 | 5748 | Пантелеј | К2 | I |
| 4. | Књажевачка (испред пословно-трговинског објекта-пијаца Дурлан) | 309 | 5748 | Пантелеј | К2 | I |

**II Почетни износ закупа за локацију по 1м2 на годишњем нивоу износи:**

**За I и II зону . . . . . . . . . . . . . . . . . . . . . . . . . . . . . . . . . 9.379.14 динара**

**III Општи услови, начин и рок подношења пријава**

**Право учешћа имају сва правна лица, предузетници и физичка лица.**

**Учесници огласа у обавези су да уплате гарантни износ (по локацији) у висини од:**

**За I и II зону . . . . . . . . . . . . . . . . . . . . . . . . . . . . . . . . 4.689,57 динара**

**Уплату гарантног износа извршити на ж.р. бр. 840-1109804-47, са позивом на бр. 97 контролни број-125-ПИБ или ЈМБГ (ако уплаћује физичко лице), сврха уплате ДЕПОЗИТ.**

**Пријаве на оглас морају бити у писаној форми, подносе се Комисији у затвореној коверти до 25.07.2019.год. до 12 часова, непосредно Управи Градске општине Пантелеј, ул.Гутенбергова бр.4а, са назнаком ''Пријава за јавно надметање за локацију за киоск'' или препорученом пошиљком на наведену адресу.**

**Пријава мора да садржи:**

* **Уколико је подносилац пријаве физичко лице: име и презиме, адресу пребивалишта, фотокопију личне карте.**
* **Уколико је подносилац пријаве правно лице – назив и седиште фирме и овлашћење за лице које исту заступа.**
* **Уколико је подносилац пријаве предузетник – име и презиме, адресу пребивалишта, назив и седиште радње.**
* **Назнаку и број локације из Плана локација за киоске на јавним површинама Града Ниша за коју се подноси пријава**
* **Доказ о уплаћеном гарантном износу, број текућег рачуна за повраћај гарантног износа.**
* **Средство финансијског обезбеђења за озбиљност понуде и то бланко сопствену меницу, која мора бити евидентирана у Регистру меница и овлашћења Народне банке Србије.**
* **Меница мора бити оверена печатом и потписана од стране лица овлашћеног за заступање (важи за правна лица и предузетнике) а уз исту мора бити достављено, уз картон депонованих потписа на дан издавања менице, попуњено и оверено менично овлашћење-писмо, са назначеним износом од 100.000,00 динара.**
* **Образац Пријаве и меничног овлашћења-писма може се подићи у Управи Градске општине Пантелеј**
* **Градска општина Пантелеј ће вратити менице учесницима јавног надметања који нису излицитирали локацију и учеснику који је добио локацију и који у прописаном року закључи Уговор.**

**Правна лица и предузетници уплату гарантног износа уплаћују преко жиро рачуна.**

**Пријаве које нису у складу са условима огласа, непотпуне и неблаговремене неће се разматрати.**

**Јавно надметање за локацију се може одржати и ако је пријављен и присутан један учесник, који је поднео уредну пријаву за локацију.**

**Учеснику огласа коме је дата у закуп локација за киоск уплаћени гарантни износ се не враћа већ се урачунава у коначни износ закупа за локацију.**

**Учеснику коме није дата локација за киоск враћа се уплаћени гарантни износ без камате.**

**Учесник огласа коме је дата локација за киоск, а који је одустао, нема права на повраћај гарантног износа.**

**Јавно надметање за локације одржаће се 12.08.2019.год. са почетком у 10 часова у сали Градске општине Пантелеј, ул.Гутенбергова бр.4а у Нишу.**

**Лицитациони корак износи 1.000,00 динара.**

**Решење председника Градске општине Пантелеј о давању локације у закуп за киоск је коначно.**

**Обавештење о резултатима огласа биће истакнуто на огласној табли општинске управе у року од 8 дана од завршетка јавног надметања.**

**IV ОБАВЕЗЕ УЧЕСНИКА ОГЛАСА НАКОН ДОНОШЕЊА РЕШЕЊА О ДАВАЊУ ЛОКАЦИЈЕ У ЗАКУП ЗА КИОСК**

**Учесници огласа дужни су да у року од 8 дана од дана пријема Решења закључе Уговор о закупу локације којим ће се ближе регулисати права и обавезе.**

* **Уколико лице које је добило локацију у закуп у прописаном року не закључи Уговор, Градска општина Пантелеј ће уновчити меницу у року од 15 дана од дана пријема коначног решења о додели локације, а учесник губи право на локацију за киоск и право на повраћај гарантног износа.**

**За коришћење јавне површине плаћа се накнада по м2 у складу са Одлуком о накнадама за коришћење јавних површина (''Сл. лист Града Ниша'', бр.127/2018).**

**V ВРЕМЕ КОРИШЋЕЊА ЛОКАЦИЈЕ ЗА КИОСК И ДЕЛАТНОСТ**

**Локација за киоск даје се на привремено коришћење на време од 5 (пет) година, односно до привођења намени јавне површине утврђеној урбанистичким планом.**

**Ознака К1 односи се на киоске површине од 4,00м2 до 7,00м2**

**Ознака К2 односи се на киоске површине од 8,00м2 до 12,00м2**

**Делатност која се може обављати у киоску, одређује се у складу са планом локација за киоске на јавним површинама.**

**Сва ближа обавештења у вези огласа могу се добити у канцеларија бр.10, Група за комуналне послове Градске општине Пантелеј, ул.Гутенбергова бр.4а, сваког радног дана.**

**Број:374/19-02 ГРАДСКА ОПШТИНА ПАНТЕЛЕЈ**

**Датум: 11.07.2019.год. ПРЕДСЕДНИК**

 **Братимир Васиљевић с.р.**